Nummer 80 


Keepin a guid Scots tung in yer heid's nae guid! Lat it oot an uise it! 


Julie 2000 



Eydentlie uphaudin the Scots Leid Campaine 


e-screive: 

rfairnie@talk21 .com 


0131 - 665-5440 


Language Tae Be Uised Tae 
Forder The Tourist Mercat In 
The Hielands. 

THE Hielands o Scotland Tourist 
Board is aboot tae tak up a rnuckle 
stert tae forderin the Gaelic 
language an cultur as a heidie pairt 
o its Hieland tourist ettles. The 
Hieland Cooncil haes greed tae pey 
the HSTB £487,523 (EUR780,120) 
this year as lang's the siller's uised 
tae forder the airt's Gaelic language 
an cultur as weel as forderin by- 
ordinar holidays sic as anes tae dae 
wi the environment an ongauns tae 
dae wi fowk speirin oot thair 
forebeirs' lineage. 

Twa o the heidmaist weys o 
forderin tourism in this wey wad be 
tae hae brochures screivit in Gaelic 
as weel as English an tae hae a 
mair Celtic souch tae the design 
alang wi pittin up mair twa-leidit 
road signage in the airt. 

The SNP, wi Alasdair Allan as its 
forespeaker, taks this ploy a bit 
faurer alang the gate an it's 
proponed tae pit forrit an 


If the Hieland Cooncil can gie siller 
tae its local tourist board tae uise 
Gaelic for the forderin o tourism, 
whit wey can the ither cooncils, or 
e'en COSLA, no gie siller tae thair 
ain local tourist boards, or e'en the 
S.T.B., tae uise Scots for forderin 
tourism in thair ain airts? If the 
siller spent fetches in mair veesitors' 
bawbees, can the cooncils afford tae 
no spend it? 

-ooo- 

Copiericht. 

Copiericht for awthin screivit in this 
wittins blat bides wi R. Fairnie. The 
Scots Tung Wittins can be fotie-copied in 
hail or in pairt athoot leemit o nummers 
an this hauds guid an aw for onie pairt o 
the wittins blat that's furthset in onie 
ither publication. 

Snaw ower the Ochils. 

AY, thon's the title o the picter on 
the front o wir heidmaist new Yule 
caird for this year. It's taen firae an 
oreeginal water-colour pentin bi 
East Lothian airtist Sheena Phillips 


Bit gin the yird be happed in 
snaw, 

The dreichest landscape turns 
fair braw, 

Pentin a picter shair tae 
please 

Giein oor speerits a walcome 
heize. 

The Yuletide greetin on the ither 
inby blat is juist the same as 
ferny ear wi:- 

Biddin Ye a Hertie Yule 
an a 

Richt Guid New Year 

This caird's the same size an quality 
as the Mound ane firae fernyear an 
it's howped tae hae the twa cairds 
(this ane an the wee'er ane wi the 
minoritie leids on the front that wis 
shawn in STW Nummer 78) at the 
prenters athin the neist week or 
twa. We'r ettlin tae hae twa thoosan 
rin aflf frae ilka ane tae stert wi or 
sic time as we ken whit the mercat's 
gaun tae be like this year. 







amendment for a mint o Gaelic tae 
be pitten intae the Naitional Parks 
Bill that's gaun throu the Scots 
Pairlament the noo. Alasdair says 
that it's thair consait that Naitional 
Parks shuidna juist forder landward 
Scotland tae tourists as a 
wilderness, but as a place wi a 
sindrie cultur, an that means haein 
Gaelic in road signs an that. 

As Scots leid upsteerers, we wadna 
conter onie o thon at aw but whan 
ye think that wir verra first 
Naitional Park is gaun tae be Loch 
Lomond an the Trossachs, we 
wunner if juist haein Gaelic an 
English road signs is gaun tae dae 
justice tae whit the feck o Scots, ay 
an fowk firae furth the kintra an aw, 
still sees as "By yon bonnie ba nk s 
and by yon bonnie braes". Leavin 
Scots signs oot thare wad be juist 
as glaikit as leavin thaim oot o the 
Scots Pairlament biggin itsel, an 
ack o deleeberate poleetical 
discreemination. 

A puckle year syne, a speirin o 
veesitors tae Tayside fund oot that 
the heidmaist thing maist veesitors 
leukit for wis "a different cultur" an 
baith the Scottish an local Tourist 
Boards gree that language is the 
first cultural chynge maist veesitors 
wad expeck tae see whan they first 
set fit in anither kintra. The 
Scottish Tourist Board an the auld 
East Lothian Tourist Board baith 
greed at the time that pittin up road 
signs in Scots (no international 
traffic signs) wad be the wey tae 
gaun but baith pled want o siller for 
no daein ocht. 


an shaws Stirling Castle, the 
Wallace Moniment an the snaw 
happed Ochil Hills 



Snaw ow«r tf»# Ochils 


aneath a glowerin winter sky. 

Inower the caird, the’r a poem bi 
Janet Cousin agane that says:- 

The dowie days o th'ootgaun 
year 

Ur often daurk an wantin 
cheer, 

Wi poorin rain or f reezin sleet 
An winds sae snell they gar ye 
greet. 


-ooo- 

The Neist Forgaitherin 
date tae be decidit yet 
7.30pm tae 9.00pm 
Comatee Rm. C. 

Brunton Ha, Musselburgh. 

Mair Siller For Scots 
Dictionars. 

IRENE McGugan MSP, efter 
dargin awa in the Scots Pairlament 
tae forder an uphaud the Scots 
language in genral an the SNDA in 
parteeclar, haes gotten Rhona 
Brankin in the hinneren, tae fend 
anither £50,000 tae forder wark on 
the Dictionar's new electronic 
database. Coorse, the SNDA cuid 
dae wi a sicht mair nor that but, lik 
they 

say, bannocks 
is aye better 
nor nae breid. 

It wis on 
Thursday 15t. 

Juin that the 
Depute 
Meenister for 
Cultur an 
Sport telt Irene in the pairlament 
chaumer at Question Time an a ful 
copie o the ongauns taen firae the 
Offeecial Report is ower-screivit 
ablow. 

"Scottish National Dictionary Association 

S.Irene McGugan (North-East Scotland) 
(SNP): To ask the Scottish Executive what 
steps it is taking to secure the financial 
viability of the Scottish National Dictionary 
Assoc. 



(SlO-1941) 














The Deputy Minister for Culture 
and Sport (Rhona Brankin): I am 

arranging for a grant of £50,000 to 
he made available to the SNDA to 
enable it to continue preparatory 
work for the Scottish dictionary 
database. The grant will be paid 
through the Scottish Arts Council, 
which will continue to monitor the 
SNDA to ensure that the extra public 
funding is used most effectively. 

Irene McGugan: I thank the 
minister for that answer, which I am 
sure will reassure the SNDA. Does 
the minister accept that Scots is an 
important element of our culture and 
that the SNDA is doing more than 
any other body to preser-ve it and to 
encourage its use, albeit on very’ 
limited means? Is she aware that 
other countries cherish their 
languages and that support for Swiss 
German and Frisian dictionaries has 
been increased? I hope that that 
approach will be emulated in 
Scotland. 

Rhona Brankin: The Scottish 
Executive considers the Scots 
language an important part of 
Scotland's distinctive linguistic and 
cultural heritage. We feel that it is 
important for young people to have 
access to Scots-they should have the 
chance to study and learn about 
Scots in schools. The Scots language 
is under consideration as part of the 
national cultural strategy." 

Scots Tung WITTINS 

on the wab. 

The Scots Tung Wittins can be 
vizzied or doon-loadit an prentit (noo 
in HTML format forbye) frae the 
wab-steid o 

The Scots Speikers Curn, Glesca. 

Wab-steid backin 


We wad raither hae seen the 
hail caird screivit in Scots but 
aiblins that micht be aye tae 
come. As we said afore - 
bannocks is aye better nor 
nae breid an it's a gey sma 
step atween the front o her 
letter cairds haein "From 
Aberdeen, Scotland's Granite 
City - A Short Note, To Keep 
In Touch" tae haein insteid, 
"Frae Aiberdeen, Scotland’s 
Granite City - A Cuttie Line, 
Tae Mind Ye O Us". The 
rnercat we'v fund is for Scots 
language cairds. We dinna 
ken aboot English language 
cairds wi a wee bit Scots in 
thaim. For aw that tho, we 
howp that Mither Tongue 
gits biggit up strang an 
growthie an mair pouer tae 
its elbae. 


ooo 


Share a Shunkie 
in Dons' Kintra! 

OOR correspondin maimber 
frae Pitmedden, Dave 
Wilson, haes telt us o some 
gey orra ongauns that's takin 
place in Aiberdeenshire thae 
days. The Cooncil haes juist 
lowpit aheid o Langshanks 
(Edward I) on the 
unpopularity leet bi shuttin 
doon 69 public cludgies 
athort the hail airt. Juist cos 
the Cooncil haes spent £12m 
mair nor they haed in thair 
pooches, they thocht they 
wad hain aboot £316,000 this 
year bi shuttin doon the 
cludgies. Nae doot they cuid 
hain e'en mair bi chairgin 
fowk for permeets tae dae 


Tattie Bogles an That. 

THE Scottish 
Agricultural 
Museum at 
Ingliston, juist 
ootside o 
Edinburgh, 
gies oot a wee 
buikie cried 
The Bogle tae 
gaun alang wi 
a magic lantern 
an soond kistie 
shawin they pit 
on. The Bogle 

tells the story tae bairns o hou life haes 
chynged ower the last twa hunner year, 
parteeclar fuid an the wey it gits cuiked. 
He ettles tae shaw the bairns hou things is 
aye chyngin an hou chynge in ae thing 
gars chynge in ithers. He pints oot that 
things that haes survived frae the bygane 
can be uised, alang wi thair auld farrant 
nems, tae mak thae chynges easier tae 
unnerstaun. The text is screivit bi Gavin 
Sprott an, tho the’r a wee bit narrative 
that's screivit in English, awthin that 
comes oot the bogle’s mooth is guid 
hailsome Scots. We unnerstaun the 
S.A.M. is flittin frae Ingliston tae ootside 
East Kilbride in Julie but gin oniebodie 
wants parteeclars, nae doot if they ring 
the Ingliston nummer 0131 333 2674, 
they'll git re-airtit. 

As Pat Thomas says in her poem on the 
hinnermaist batter, 

Tammie Tumshie the Tattie Bogie 
Ides made o towe and sticks and straw. 
And gin he wesnae muhhiL tae Luih at, 
Idhan aa dress't up he did Luih braa. 


£ 


OOO 



http://www.mlove.free-oiilme.co.uk/ 

A hard copie o STW is sent free o 
chairge tae aw maimbers o Scots 
Tung. 

Maimbership subscreivins is £4 
peyed ilka September. (£5 furth o 
United Kinrik) 

It's No Juist Oorsels 
Noo! 

FERNYEAR, Scots Tung wis 
o the consait that the mercat 
for Scots language Christmas 
cairds wis gittin ower 
growthie noo for a wee curn, 
the likes o wirsels, tae 
saitisfee the hail o it aw. We 
haed howped that ane o the 
kenspeckle hamelt 
professional caird makars 
cuid be fleetched intae takin 
up the slack in the mercat but, 
tho the'r been a wee puckle 
intrest, naebodie haes cam 
strecht oot an said, "Ay, we’ll 
dae it!" 

We maunna be ower hertless 
aboot it tho for wittins comes 
tae us frae the blats o the 
Press & Journal tae tell us o a 
new greetins caird company, 
cried Mither Tongue, that 
wis foondit last November. 
Nor-aist wumman, Marguerite 
Cruickshanks frae Keith, that 
haes rhymed in the Doric 
(Scots) syne she wis a bairn, 
haes turnt her ingyne wi 
hamelt words intae a 
business. She furthsets 
greetins cairds o aw kin- 
kinds; Christmas, burthdays, 
annivairseries, gowd an siller 
waddins, kirstenins an for 
maist ither uisses. The fotie in 
the paper shaws the wordin 
on the front o the cairds 
screivit in English wi the 
rhymin Scots greetins inower. 


thair business in the street. 

It's gaun tae be sair on aulder 
fowk tho that micht no be 
able tae dander faurer frae 
thair hoose nor they can rin 
back frae in time tae thair ain 
cludgie. The chancie anes 
micht ken a freend ootside 
the sauf rinnin back radius 
that micht be guid-willie 
eneuch tae share thair 
shunkie wi thaim. An whit 
aboot the tourist mercat? Is a 
bleck-mercat cottage industry 
gaun tae kythe athort the 
shire wi Aiberdonian 
entrepreneurs pittin up 
notices in thair hoose 
windaes that says, "RENT-A- 
CLUDGIEfl ASHOT"? 

Bi sawin thae seeds o 
rebellion, the Cooncil haes 
brocht aw this bother on tae 
thair ain heids an noo the 
bilin mad "GIE'S BACK 
OOR CLUDGIES!" anes is 
ready for a muckle fecht. 

A steerin anthem cried "Nae 
Public Loos Noo", screivit in 
Scots bi hamelt man, Don 
Camey, an sung tae the tune 
o "The Wild Rover", haes 
been taen up as a slogan bi 
the fowk an is noo better kent 
as "The Lavvie Sang". E'en 
wir ain Davie haes been 
cairiet alang on the swall o 
rebellion in the nor-aist an 
he's haed the follaein 
sedeetious verse prentit in the 
Ellon Times:- 

Fit's aa this in Ellon's news? 

The Cooncil's closin doun wir 
loos! 

Fit on earth are we gaain tae dee 
Fan we're taen short an burstin tae 
pee? 

Fit happens fan ye've hid a curry, 
An syneye'r in an ajfa hurry? 

If ye dinna wint tae Jill yer bricks, 
Ye'l! hae tae dee it ahin hey ricks. 


Mair Heidie Heidlines an Media 
Sneckins. 

HERE a puckle mair exemplars o Scots 
heidlines, words an phrases that's kythed 
in the Scottish papers ower the hinneren o 
Juin. 

Eat yer heart out, Ah tolt ye, She’s still 
feart of her granny, I hadnae the heart, 

Are you starin at ma broch?, Aw ay, Are 
ye?, Ye'll, Hand me doon ma phobia, Ah 
kent your faither, abune us all, an 
ordinary mannie. 


ooo 


Makars' Neuk 

Sen Alexander our king wes deid 
That Scotland left in luve and lee, 
Away wes sonse of aill and breid, 

Of wine and wax, of gamin and glee. 
The gold wes changit all in leid, 

The frute failyeit on everilk tree. 
Christ succour Scotland and remeid 
That stad is in perplexitie 


Unbekent c. 1300 



Fan mannies cam stotterin oot the 
boozers, 

Crossin their legs an clutchin their 
troosers, 

Far are they gaain tae mak their 
watter, 

Efter they've hid a nicht on the 
batter? 

An fit aboot pinchiners oot for the 
day? 

Fit on earth are they gaain tae say? 
They stott aff the busses wi 
bledders foo, 

Shoutin; "Far the Hell's the 
nearest loo? " 

Is this a "country o the free”, 

Far ye canna find a place tae wee? 
Ye'll find a sign on yer local cazzie, 
"The nearest Toilet's ootside 
Benghazi”. 

